wannaphong/clean_thaiwikipedia huggingface dataset:
# ประเทศซานมารีโนในการประกวดเพลงยูโรวิชัน
ประเทศซานมารีโนได้เข้าร่วมการประกวดเพลงยูโรวิชันทั้งหมด 14 ครั้ง โดยเข้าร่วมครั้งแรกใน และเข้าร่วมครั้งต่อไปในปี  จนถึงปัจจุบัน โดยมี (เอสเอ็มอาร์ทีวี) เป็นสถานีโทรทัศน์ประจำชาติที่เข้าร่วม ตั้งแต่การเข้าร่วมการแข่งขัน ซานมารีโนไม่ได้มีการส่งเพลงเข้าประกวดเพียงสองครั้งในการประกวดปี 2009 และ 2010 ด้วยปัญหาทางด้านการเงินของสถานีโทรทัศน์และประเทศ แม้ว่าจะไม่สามารถผ่านการคัดเลือกในการประกวดสี่ครั้งแรก แต่ก็สามารถผ่านเข้าสู่รอบชิงชนะเลิศเป็นครั้งแรกใน วาเลนตีนา โมเนตตาเป็นตัวแทนของซานมารีโนในปี   และ 2014 นับเป็นผู้เข้าประกวดคนแรกที่เข้าร่วมการประกวดแข่งขันติดต่อกันถึงสามครั้งนับตั้งแต่ทศวรรษ 1960 ต่อมาในปี  แซร์ฮัตผ่านเข้าสู่รอบชิงชนะเลิศ ซึ่งถือเป็นครั้งที่สองที่ของประเทศ และยังเป็นผลงานที่มีผลการประกวดที่ดีที่สุดของซานมารีโนจนถึงปัจจุบัน โดยได้รับอันดับที่ 19 ภายหลังการยกเลิก เนื่องจากการระบาดทั่วของโควิด-19 ในทวีปยุโรป เซนิต ตัวแทนซานมารีโนในการแข่งขันปีนั้นได้รับเลือกให้เป็นแทนซานมารีโนใน โดยสามารถผ่านเข้ารอบชิงชนะเลิศ เป็นครั้งแรกที่ซานมารีโนผ่านเข้ารอบชิงชนะเลิศในการประกวดสองครั้งติดต่อกัน

โดยส่วนมากผู้แทนประเทศจะถูกคัดเลือกภายในโดยเอสเอ็มอาร์ทีวี แม้จะเคยใช้การประกวดระดับประเทศแล้วถึงห้าครั้ง ได้แก่ “1อิน360” สำหรับปี 2018 “ดิจิทัลแบตเทิล” สำหรับปี 2020 และ “อูนาโวเชแปร์ซานมารีโน” ตั้งแต่ปี 2022 เป็นต้นมา ซานมารีโนเป็นประเทศเดียวที่ไม่ได้จัดให้มีการลงคะแนนของผู้ชมผ่านทางโทรทัศน์ เนื่องจากซานมารีโนใช้เครือข่ายโทรศัพท์ของอิตาลี และผู้ลงคะแนนทางโทรทัศน์ที่มีศักยภาพนั้นมีจำนวนน้อย ไม่ตรงตามหลักเกณฑ์การลงคะแนนขั้นต่ำที่กำหนดไว้โดยสหภาพการแพร่สัญญาณวิทยุและโทรทัศน์แห่งยุโรป (อีบียู)

 ภาพรวม 
+  ◁ อันดับสุดท้าย X เพลงที่ได้รับเลือกแต่ไม่ได้เข้าร่วมประกวด

+ ประวัติการเข้าร่วม ปี ศิลปิน เพลง ภาษา รอบชิงชนะเลิศ รอบรองชนะเลิศ อันดับ คะแนน อันดับ คะแนน  มีโอดีโอ "" อิตาลี rowspan="4" colspan="2"  19 ◁ 5  เซนิต "สแตนบาย" อังกฤษ 16 34  วาเลนตีนา โมเนตตา "เดอะโซเชียลเน็ตเวิร์กซอง (โอ โอ – อะ – โอ โอ)" อังกฤษ 14 31  วาเลนตีนา โมเนตตา "" อิตาลี 11 47  วาเลนตีนา โมเนตตา "เมย์บี" อังกฤษ 24 14 10 40  อานิตา ซีมอนชีนีและมีเกเล แปร์นีโอลา "เชนออฟไลต์ส" อังกฤษcolspan="2" rowspan="4"  16 11  แซร์ฮัต "ไอดิดดึนต์โนว์" อังกฤษ 12 68  วาเลนตีนา โมเนตตาและจิมมี วิลสัน  "สปิริตออฟเดอะไนต์" อังกฤษ 18 ◁ 1  เจสสิกา feat. เจนนิเฟอร์ เบรนนิง "ฮูวีอาร์" อังกฤษ 17 28  แซร์ฮัต "เซย์นานานา" อังกฤษ 19 77 8 150  เซนิต  "ฟรีกกี!" อังกฤษ colspan="4"  X  เซนิต "" อังกฤษ 22 50 9 118  อาชิลล์ เลาโร "สตริปเปอร์" อิตาลี อังกฤษ rowspan="3" colspan="2"  14 50  ปิกเวดแจ็กส์ "ไลก์แอนแอนิมอล" อังกฤษ   16 ◁ 0  เมการา "11:11" สเปน อิตาลี  14  16  กาบรี ปอนเต "ตุตตาลีตาเลีย" อิตาลี 26 ◁ 27  10  46  รอประกาศ †

 สมุดภาพ
# ตำบลตะค่า
ตะค่า เป็นตำบลในอำเภอบางปลาม้า จังหวัดสุพรรณบุรี โดยมีองค์กรปกครองส่วนท้องถิ่นภายในพื้นที่เป็นเทศบาลตำบลตะค่า

 ที่ตั้งและอาณาเขต 
ตำบลตะค่า มีอาณาเขตติดต่อกับเขตการปกครองข้างเคียงดังต่อไปนี้ วันที่ 31 มีนาคม พ.ศ. 2542

 ทิศเหนือ ติดต่อกับตำบลโคกคราม
 ทิศตะวันออก ติดต่อตำบลองครักษ์
 ทิศใต้ ติดต่อกับตำบลสาลี และตำบลกฤษณา
 ทิศตะวันตก ติดต่อกับตำบลบางใหญ่ และตำบลบ้านแหลม

 ประวัติ 
ตำบลตะค่าตั้งอยู่ฝั่งตะวันออกของแม่น้ำท่าจีนมาเป็นเวลากว่า 100 ปี เดิมชื่อว่า ตำบลมะค่า เนื่องจากมีสภาพเดิมเป็นป่าไม้มะค่าโมง และมะค่าแต้เป็นจำนวนมาก จึงได้มีการเรียกชื่อตามสภาพของพันธุ์ไม้ ต่อมาได้มีการเรียกผิดเพี้ยนจากตำบลมะค่า เป็น ตะค่าประวัติตำบลตะค่า อำเภอบางปลาม้า จังหวัดสุพรรณบุรี - ท้องถิ่นเทศบาลตำบลตะค่า สืบค้นเมื่อวันที่ 23 ตุลาคม พ.ศ. 2567 มาจนถึงปัจจุบัน

 การปกครองส่วนภูมิภาค 

 การปกครองส่วนภูมิภาค 
ตำบลตะค่าแบ่งพื้นที่การปกครองออกเป็น 9 หมู่บ้าน ได้แก่
 หมู่ที่ 1 บ้านบางยี่หน
 หมู่ที่ 2 บ้านตะค่า
 หมู่ที่ 3 บ้านชีปะขาว
 หมู่ที่ 4 บ้านเจ้าขาว
 หมู่ที่ 5 บ้านดาบเงิน
 หมู่ที่ 6 บ้านดารา
 หมู่ที่ 7 บ้านบางใหญ่
 หมู่ที่ 8 บ้านบางใหญ่
 หมู่ที่ 9 บ้านบางยี่หน

 การปกครองส่วนท้องถิ่น 
ตำบลตะค่าเดิมมีฐานะเป็นสภาตำบลตะค่า ในปี พ.ศ. 2517 วันที่ 22 พฤษภาคม พ.ศ. 2517 ต่อมาปี พ.ศ. 2538 สภาตำบลตะค่ามี 9 หมู่บ้าน พื้นที่ 38.50 ตารางกิโลเมตร ประชากร 6,055 คน และ 1,356 ครัวเรือนประชากรรายตำบลในประเทศไทย ณ วันที่ 31 ธันวาคม พ.ศ. 2538 (เขตตำบลตะค่า อำเภอบางปลาม้า จังหวัดสุพรรณบุรี) สืบค้นเมื่อวันที่ 15 มีนาคม พ.ศ. 2567 ปี พ.ศ. 2539 กระทรวงมหาดไทยจึงพิจารณาให้สภาตำบลตะค่าอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลตะค่า วันที่ 30 มกราคม พ.ศ. 2539

ปี พ.ศ. 2550 เขตองค์การบริหารส่วนตำบลตะค่ามี 9 หมู่บ้าน พื้นที่ 38.50 ตารางกิโลเมตร ประชากร 5,830 คน และ 1,668 ครัวเรือน มีรายได้จริงโดยไม่รวมเงินอุดหนุนในปีงบประมาณที่ผ่านมาตั้งแต่ 12.1 ล้านบาท รายจ่ายประจำ 5.05 ล้านบาทและได้รับความเห็นชอบจากราษฎรประชากรรายตำบลในประเทศไทย ณ วันที่ 31 ธันวาคม พ.ศ. 2550 (เขตตำบลตะค่า อำเภอบางปลาม้า จังหวัดสุพรรณบุรี) สืบค้นเมื่อวันที่ 15 มีนาคม พ.ศ. 2567 พ.ศ. 2551 กระทรวงมหาดไทยจึงพิจารณาให้องค์การบริหารส่วนตำบลตะค่าอยู่ในเงื่อนไขที่จะจัดตั้งเป็นเทศบาลตำบลได้ จึงได้รับการจัดตั้งเป็น เทศบาลตำบลตะค่า วันที่ 15 กรกฎาคม พ.ศ. 2551 โดยมีผลบังคับใช้ในวันที่ 25 กรกฎาคม ปีเดียวกัน
# ตำบลองครักษ์ (อำเภอบางปลาม้า)
องครักษ์ เป็นตำบลในอำเภอบางปลาม้า จังหวัดสุพรรณบุรี 

 ที่ตั้งและอาณาเขต 
ตำบลองครักษ์ มีอาณาเขตติดต่อกับเขตการปกครองข้างเคียงดังต่อไปนี้ วันที่ 31 มีนาคม พ.ศ. 2542

 ทิศเหนือ ติดต่อกับตำบลจรเข้ใหญ่
 ทิศตะวันออก ติดต่อกับตำบลดอนลาน (อำเภอผักไห่ จังหวัดพระนครศรีอยุธยา) และตำบลปลายกลัด (อำเภอบางซ้าย จังหวัดพระนครศรีอยุธยา)
 ทิศใต้ ติดต่อกับตำบลไผ่กองดิน และตำบลสาลี
 ทิศตะวันตก ติดต่อกับตำบลตะค่า และตำบลโคกคราม

 ประวัติ 
เดิมพื้นที่ตำบลองครักษ์มี 2 ตำบล ได้แก่ ตำบลองครักษ์ และตำบลทองขาหย่าง ต่อมาปี พ.ศ. 2472 พระยาพิศาลสารเกษตร (พร พิมพสูตร) ผู้ว่าราชการจังหวัดสุพรรณบุรี และหม่อมเจ้าธานีนิวัต เสนาบดีกระทรวงธรรมการ พิจารณายุบตำบลทองขาหย่าง เข้ากับตำบลองครักษ์ วันที่ 7 กรกฎาคม พ.ศ. 2472 เนื่องจากมีพื้นที่เพียง 4 หมู่บ้านและมีอาณาเขตติดต่อใกล้เคียงกัน

 การปกครองส่วนภูมิภาค 

 การปกครองส่วนภูมิภาค 
ตำบลองครักษ์แบ่งพื้นที่การปกครองออกเป็น 7 หมู่บ้าน ได้แก่
 หมู่ที่ 1 บ้านองครักษ์
 หมู่ที่ 2 บ้านคลองโมง
 หมู่ที่ 3 บ้านทองขาหย่าง
 หมู่ที่ 4 บ้านกระทุ่มทอง
 หมู่ที่ 5 บ้านรางขโมย
 หมู่ที่ 6 บ้านสะพาน
 หมู่ที่ 7 บ้านหงษ์

 การปกครองส่วนท้องถิ่น 
ตำบลองครักษ์เดิมมีฐานะเป็นสภาตำบลองครักษ์ ในปี พ.ศ. 2517 วันที่ 22 พฤษภาคม พ.ศ. 2517 ต่อมาปี พ.ศ. 2538 สภาตำบลองครักษ์มี 7 หมู่บ้าน พื้นที่ 27.12 ตารางกิโลเมตร ประชากร 5,761 คน และ 1,298 ครัวเรือนประชากรรายตำบลในประเทศไทย ณ วันที่ 31 ธันวาคม พ.ศ. 2538 (เขตตำบลองครักษ์ อำเภอบางปลาม้า จังหวัดสุพรรณบุรี) สืบค้นเมื่อวันที่ 15 มีนาคม พ.ศ. 2567 ปี พ.ศ. 2539 กระทรวงมหาดไทยจึงพิจารณาให้สภาตำบลองครักษ์อยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลองครักษ์ วันที่ 30 มกราคม พ.ศ. 2539
# มหาวิทยาลัยโบราณ
ในโลกภาษาอังกฤษ มหาวิทยาลัยโบราณหมายถึงมหาวิทยาลัยยุคกลางและมหาวิทยาลัยสมัยใหม่ยุคแรกในบริเตนใหญ่และไอร์แลนด์ ที่ก่อตั้งก่อน ค.ศ. 1600 ในจำนวนนี้ สี่แห่งตั้งอยู่ในสกอตแลนด์ สองแห่งในอังกฤษ และหนึ่งแห่งในไอร์แลนด์ โดยมหาวิทยาลัยเหล่านี้ถือเป็นส่วนหนึ่งของมหาวิทยาลัยเก่าแก่ที่สุดในโลกที่ยังเปิดสอน

มหาวิทยาลัยโบราณในบริเตนใหญ่ประกอบเป็นส่วนหนึ่งของสถาบันสำคัญทางวัฒนธรรม 27 แห่งที่ได้รับการยอมรับจากสถาบันกษัตริย์ของบริเตนให้เป็น "องค์กรที่มีสถานะพิเศษของสหราชอาณาจักร"

มหาวิทยาลัยโบราณที่ยังคงดำเนินการอยู่ในอังกฤษ สกอตแลนด์ และไอร์แลนด์ ตามลำดับการก่อตั้ง:

 ปีค.ศ.  ชื่อ  ก่อตั้งในประเทศ  ที่ตั้ง  หมายเหตุ 1096 มหาวิทยาลัยออกซฟอร์ด ราชอาณาจักรอังกฤษ ออกซฟอร์ด อังกฤษ เว็บไซต์ทางการของมหาวิทยาลัยระบุว่า "ไม่มีวันก่อตั้งที่ชัดเจน แต่การเรียนการสอนบางรูปแบบมีในออกซฟอร์ดในปี 1096 และพัฒนาอย่างรวดเร็วตั้งแต่ปี 1167 เมื่อพระเจ้าเฮนรีที่ 2 แห่งอังกฤษ ห้ามไม่ให้นักเรียนอังกฤษเข้าเรียนที่มหาวิทยาลัยปารีส"A brief history of the University of Oxford , Oxford University การสอนหยุดชั่วคราวในปี 1209 (เนื่องจากการประหารนักวิชาการ 2 คน) และปี 1355 (การจราจล St Scholastica riot) 1209 มหาวิทยาลัยเคมบริดจ์ เคมบริดจ์ อังกฤษ ก่อตั้งโดยกลุ่มนักวิชาการที่ออกจากออกซฟอร์ด หลังข้อขัดแย้งจากการประหารชีวิตนักวิชาการ 2 คนในปี 1209 ได้รับการยอมรับในฐานะ studium generale ตั้งแต่ปลายคริสตศตวรรษที่ 13 และได้รับสารตราพระสันตะปาปาในปี 1318  1413 มหาวิทยาลัยเซนต์แอนดรูส์ ราชอาณาจักรสกอตแลนด์ เซนต์แอนดรูส์ สกอตแลนด์ ก่อตั้งโดยสารตราพระสันตะปาปา บนฐานขององค์กรจำนวหนึ่งที่ก่อตั้งระหว่างปี 1410 และ 1413 แต่ได้รับการยอมรับอย่างเป็นทางการในปี 1413 1451 มหาวิทยาลัยกลาสโกว์ กลาสโกว์ สกอตแลนด์ ก่อตั้งโดยสารตราพระสันตะปาปาของ Pope Nicholas V 1495 มหาวิทยาลัยแอเบอร์ดีน แอเบอร์ดีน สกอตแลนด์ King's College ก่อตั้งในปี 1495 โดยสารตราพระสันตะปาปา และ Marischal College ก่อตั้งในปี 1593 วิทยาลัยทั้งสองแห่งควบรวมเข้าด้วยกันในปี 1860 1582 มหาวิทยาลัยเอดินบะระ เอดินบะระ สกอตแลนด์ ก่อตั้งโดยสภาเมือง โดยอำนาจของกฎบัตรที่มอบให้โดย James VI 1592 มหาวิทยาลัยดับลิน ราชอาณาจักรไอร์แลนด์ ดับลิน ไอร์แลนด์ ก่อตั้งโดยกฎบัตรของสมเด็จพระราชินีนาถเอลิซาเบธที่ 1 มีวิทยาลัยทรินิตี  เป็นวิทยาลัยเดียวในมหาวิทยาลัย
# เขตภายใต้การบริหารของสาธารณรัฐ
เขตภายใต้การบริหารของรัฐบาลกลางประจำสาธารณรัฐทาจิกิสถาน หรือ เขตภายใต้การบริหารของสาธารณรัฐ (, อักษรละตินทาจิก:) เป็นเขตการปกครองในประเทศทาจิกิสถาน ประกอบด้วย 9 เขตและ 4 เมืองระดับเขตที่อยู่ภายใต้การบริหารส่วนกลางโดยตรง เมืองดูชานเบ ซึ่งเป็นเมืองหลวงของทาจิกิสถานก็ล้อมรอบไปด้วยเขตที่อยู่ภายใต้เขตอำนาจของรัฐบาลกลางนี้ แต่ไม่ใช่ส่วนหนึ่งของเขตดังกล่าว ภูมิภาคนี้ครอบคลุมพื้นที่ 28,500 ตารางกิโลเมตร และมีประชากรทั้งหมดอยู่ที่ 2,165,900 คนเมื่อปี 2020 องค์ประกอบทางชาติพันธุ์ของเขตในปี 2010 จะประกอบด้วยชาวทาจิกร้อยละ 85 และชาวอุซเบกร้อยละ 11.7
# แคว้นซุฆด์
แคว้นซุฆด์  เป็นหนึ่งในสี่เขตการปกครองและหนึ่งในสามแคว้นที่ประกอบเป็นประเทศทาจิกิสถาน แคว้นนี้ตั้งอยู่ทางตะวันตกเฉียงเหนือของประเทศ มีพื้นที่ประมาณ 25,400 ตารางกิโลเมตร และมีประชากรอยู่ที่ 2,707,300 คน (ประมาณการปี 2020) โดยเพิ่มขึ้นจาก 2,233,550 คนตามสำมะโนปี 2010 และ 1,871,979 คนในปี 2000 ศูนย์กลางการบริหารแคว้นคือเมืองฆูจันด์ ในปี 2010 องค์ประกอบทางชาติพันธุ์ของแคว้นจะประกอบด้วยชาวทาจิกอยู่ที่ร้อยละ 84 ชาวอุซเบกร้อยละ 14.8 ชาวคีร์กีซร้อยละ 0.6 ชาวรัสเซียร้อยละ 0.4 และชาวตาตาร์ร้อยละ 0.1

 เศรษฐกิจ 
thumb| ตลาดในร่มในฆูจันด์
เศรษฐกิจของแคว้นซุฆด์นี้เติบโตอย่างต่อเนื่องตั้งแต่ปี 2000 โดยมีอัตราเติบโตเฉลี่ยอยู่ที่ 13.2% ในปี 2008 และ 13.3% ในปี 2009Socio-economic situation of the Sughd oblast, Statistics Committee of Sughd oblast, Khujand: January–March 2010 (in Tajik and Russian) ในปี 2009 การเกษตร การค้า และการผลิตภาคอุตสาหกรรมมีส่วนสนับสนุนต่อผลิตภัณฑ์มวลรวมในภูมิภาคของแคว้นซุฆด์ โดยคิดเป็น 28.2%, 25.8% และ 14.0% ตามลำดับ ตั้งแต่ปี 2000 ผลผลิตของการผลิตภาคอุตสาหกรรมในแคว้นเพิ่มขึ้นเป็นสองเท่า โดยมีอัตราการเติบโตเฉลี่ยต่อปีอยู่ที่ 5–8%
thumb| เมืองฆูจันด์
# อียอน อีลีเยสกู
อีออน อีลีเอสกู (; เกิด 3 มีนาคม 1930) เป็นนัการเมืองและวิศวกรชาวโรมาเนีย ผู้ดำรงตำแหน่งประธานาธิบดีโรมาเนียคนที่สองและสี่ ระหว่างปี 1989 ถึง 1996 และอีกวาระในปี 2000 ถึง 2004 ในระหว่างปี 1996 ถึง 2000 และ 2004 ถึง 2008 เขาดำรงตำแหน่งสมาชิกวุฒิสภาจากพรรคประชาธิปไตยสังคม (PSD) ที่เขาร่วมก่อตั้งและเป็นประธานกิตติมศักดิ์จนถึงปัจจุบัน

อีลีเอสกูเข้าร่วมพรรคคอมมิวนิสต์โรมาเนีย (PCR) ในปี 1953 และเป็นสมาชิกคณะกรรมการกลางของพรรคในปี 1965 นับตั้งแต่ปี 1971 เขาเริ่มถูกผลักออกไปอยู่ชายขอบของพรรคโดยนีกอลาเอ เชาเชสกู อีลีเอสกูมีบทบาทอย่างมากในการปฏิวัติโรมาเนีย และกลายมาเป็นประธานาธิบดีของโรมาเนียในเดือนธันวาคม 1989 และในเดือนพฤษภาคม 1990 ได้กลายเป็นผู้นำคนแรกของโรมาเนียที่มาจากการเลือกตั้งโดยโปร่งใส เขาดำรงตำแหน่งประธานาธิบดีสองวาระซึ่งถูกคั่นโดยเอมิล กอนซตันตีเนสกู ซึ่งเอาชนะเขาในการเลือกตั้งปี 1996

ในปี 2004 ในสมัยรัฐบาลของเขา โรมาเนียเข้าร่วมเนโท ในเดือนเมษายน 2018 อีลีเอสกูถูกตั้งข้อหาในโรมาเนียด้วยโทษฐานอาชญากรรมต่อมนุษยชาติจาก "การยินยอมให้มีการใช้กำลังการทหาร ซึ่งบางครั้งมีหลักฐานว่าทำไปโดยมีคุณลักษณะเบี่ยงเบนความสนใจ" ในช่วงหลังการปฏิวัติโรมาเนียซึ่งเกิดการนองเลือด กระนั้นในปี 2020 ทนายความยกฟ้องข้อกล่าวหานี้ มีการยื่นฟ้องใหม่อีกครั้งในปี 2023 ต่อศาลอุทธรณ์ซึ่งตัดสินให้การตัดสินคดีความสามารถดำเนินต่อ
# ตำบลหัวโพธิ์
หัวโพธิ์ เป็นตำบลในอำเภอสองพี่น้อง จังหวัดสุพรรณบุรี เป็นตำบลที่มีทางรถไฟสายสุพรรณบุรีผ่าน โดยเป็นที่ตั้งของอดีตที่หยุดรถไฟดอนสงวน

 ที่ตั้งและอาณาเขต 
ตำบลหัวโพธิ์ มีอาณาเขตติดต่อกับเขตการปกครองข้างเคียงดังต่อไปนี้

 ทิศเหนือ ติดต่อกับตำบลเจดีย์ (อำเภออู่ทอง) และตำบลวังน้ำเย็น (อำเภอบางปลาม้า)
 ทิศตะวันออก ติดต่อกับตำบลวัดโบสถ์ (อำเภอบางปลาม้า) และตำบลบางพลับ
 ทิศใต้ ติดต่อกับตำบลศรีสำราญ
 ทิศตะวันตก ติดต่อกับตำบลดอนมะเกลือ และตำบลบ้านดอน (อำเภออู่ทอง)

 ประวัติ 
หัวโพธิ์ เดิมมีต้นโพธิ์ใหญ่อยู่ที่หัวแง่ (หมู่ที่ 3 บ้านหัวโพธิ์ปัจจุบัน) ซึ่งเป็นทางลัดของชาวบางพลับชาวสองพี่น้องที่จะเดินทางไปตลาดสระยายโสม เพื่อซื้อถ่าน ไม้ไผ่ ไม้ลำ ต้องเดินเรือผ่านหัวแง่ต้นโพธิ์ มักนิยมเรียกว่า "ลัดขึ้นหัวแง่ต้นโพธิ์" ต่อมาคําาว่า "แง่" และ "ต้น" หายไป เรียกกันติดปากว่า หัวโพธิ์ประวัติตำบลหัวโพธิ์ อำเภอสองพี่น้อง จังหวัดสุพรรณบุรี - องค์การบริหารส่วนตำบลหัวโพธิ์ สืบค้นเมื่อวันที่ 22 ตุลาคม พ.ศ. 2567 เริ่มตั้งตำบลเมื่อ พ.ศ. 2447 แบ่งออกเป็น 8 หมู่บ้าน ปัจจุบันแยกเป็น 14 หมู่บ้าน

 การปกครองส่วนภูมิภาค 

 การปกครองส่วนภูมิภาค 
ตำบลหัวโพธิ์แบ่งพื้นที่การปกครองออกเป็น 14 หมู่บ้าน ได้แก่
 หมู่ที่ 1 บ้านท่าไชย
 หมู่ที่ 2 บ้านท่าไชย
 หมู่ที่ 3 บ้านหัวโพธิ์
 หมู่ที่ 4 บ้านกระบอก
 หมู่ที่ 5 บ้านบางบอน
 หมู่ที่ 6 บ้านดอนท่าไชย
 หมู่ที่ 7 บ้านรางประทุน
 หมู่ที่ 8 บ้านใหม่
 หมู่ที่ 9 บ้านกิ่วทอง
 หมู่ที่ 10 บ้านดอนต้นกุ่ม
 หมู่ที่ 11 บ้านดอนไฟไหม้
 หมู่ที่ 12 บ้านดอนสงวน
 หมู่ที่ 13 บ้านหัวโพธิ์เหนือ
 หมู่ที่ 14 บ้านดอนทอง

 การปกครองส่วนท้องถิ่น 
ตำบลหัวโพธิ์เดิมมีฐานะเป็นสภาตำบลหัวโพธิ์ ในปี พ.ศ. 2517 วันที่ 22 พฤษภาคม พ.ศ. 2517 ต่อมาปี พ.ศ. 2538 สภาตำบลหัวโพธิ์มี 14 หมู่บ้าน พื้นที่ 42.00 ตารางกิโลเมตร ประชากร 9,925 คน และ 1,999 ครัวเรือนประชากรรายตำบลในประเทศไทย ณ วันที่ 31 ธันวาคม พ.ศ. 2538 (เขตตำบลหัวโพธิ์ อำเภอสองพี่น้อง จังหวัดสุพรรณบุรี) สืบค้นเมื่อวันที่ 15 มีนาคม พ.ศ. 2567 ปี พ.ศ. 2539 กระทรวงมหาดไทยจึงพิจารณาให้สภาตำบลหัวโพธิ์อยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลหัวโพธิ์ วันที่ 30 มกราคม พ.ศ. 2539
# แคว้นฆัตลอน
แคว้นฆัตลอน  หนึ่งในสี่แคว้นของประเทศทาจิกิสถานที่มีมีประชากรมากที่สุดจากสี่เขตการปกครองในประเทศ แคว้นนี้ตั้งอยู่ทางตะวันตกเฉียงใต้ของประเทศ และมีอาณาเขตติดกับอัฟกานิสถานทางตะวันออกเฉียงใต้ และอุซเบกิสถานทางตะวันตก ศูนย์กลางการบริหารของแคว้นคือเมืองบอฆทาร์ ซึ่งเดิมเรียกว่า Qurghonteppa และ Kurgan-Tyube

แคว้นฆัตลอนมีพื้นที่อยู่ที่ 24,700 ตารางกิโลเมตร และประกอบด้วย 21 เขตและ 4 เมืองในระดับเขต จำนวนประชากรทั้งหมดของแคว้นฆัตลอนในปี 2020 อยู่ที่ 3,348,300 คน ซึ่งเพิ่มขึ้นจาก 2,677,251 คนจากการสำรวจสำมะโนประชากรปี 2010 ประชากรในหแคว้นส่วนใหญ่ประกอบอาชีพเกษตรกรรม
# กลาวุส ยอฮานิส
กลาวุส เวร์เนร์ ยอฮานิส (,) หรือ เคลาส์ แวร์เนอร์ โยฮันนิส (อาจสะกดเป็น Johannis; เกิด 13 มิถุนายน 1959) บางครั้งสื่อเรียกด้วยตัวย่อ KWI เป็นนัการเมืองชาวโรมาเนีย นักฟิสิกส์ และอดีตครูฟิสิกส์ ผู้ดำรงตำแหน่งประธานาธิบดีโรมาเนียคนที่ 6 นับตั้งแต่ปี 2014

เขาเริ่มต้นชีวิตในแวดวงการเมืองจากการได้รับเลือกตั้งเป็นนายกเทศมนตรีนครซีบิวในการเลือกตั้งปี 2000 ในฐานะสมาชิกสภาประชาธิปไตยชาวเยอรมันในโรมาเนีย (FDGR/DFDR) และชนะด้วยคะแนนเสียงถล่มทลายในการเลือกตั้งปี 2004, 2008 และ 2012 และได้รับการยอมรับว่าเป็นผู้มีบทบาทผลักดันนครซีบิวสู่การกลายเป็นจุดหมายปลายทางการท่องเที่ยวที่สำคัญของโรมาเนีย รวมถึงการได้รับตำแหน่งเมืองหลวงวัฒนธรรมของยุโรปประจำปี 2007 ร่วมกับนครลักเซมเบิร์กในประเทศลักเซมเบิร์ก

มุมมองทางการเมืองของเขาเป็นอนุรักษนิยม และเป็นประธานาธิบดีชนกลุ่มน้อยทางชาติพันธุ์คนแรกในฐานะชาวแซกซันทรานซิลเวเนีย (กลุ่มย่อยของชาวโรมาเนียเชื้อสายเยอรมัน)

ผลการสำรวจและนักวิจารณ์การเมืองจำนวนมากจัดอันดับให้เขาเป็นประธานาธิบดีที่แย่ที่สุดของโรมาเนียนับตั้งแต่การปฏิวัติโรมาเนียในปี 1989
# ลาวดวงเดือน (เพลงถวายพระพรชัยมงคล)
ลาวดวงเดือน เป็นเพลงไทยถวายพระพรชัยมงคล รัชกาลที่ 6 เนื่องในพระราชพิธีเฉลิมพลกองทหารบกรถยนต์ การรับทหารกลับจากสงครามโลกครั้งที่หนึ่ง ทวีปยุโรป แต่งโดยนายพันโท หลวงไววิธีทัพ (พล เสนีย์วงศ์ ณ อยุธยา) เมื่อ พ.ศ. 2462

 ประวัติ 

thumb|พระราชพิธีเสด็จตรวจแถวทหารเนื่องในการรับทหารกลับจากสงครามโลกครั้งที่หนึ่ง ทวีปยุโรป พ.ศ. 2462

เมื่อวันที่ 21 กันนายน พ.ศ. 2462 กองทหารซึ่งกลับจากราชการสงครามโลกครั้งที่หนึ่งพร้อมด้วยทหารประจำพระนคร ให้เดินขบวนแห่จากศาลาว่าการกลาโหม (ปัจจุบันคือ กระทรวงกลาโหม) ตามริ้วขบวนลำดับแรก คือ ขนวนแตรวง กรมทหารบกม้า และกองทัพน้อยทหารบกที่ 1 จนถึงริ้วขบวนสุดท้าย คือ ขบวนแตรวง กรมทหารบกราบที่ 3 โดยให้ทหารทุกคนถือโคมรูปดอกบัวสีเขียว สีขาวแดง และสีน้ำเงินสลับสีกันเป็นสีธงชาติไทย แล้วเดินริ้วขบวนมาตั้งแถวหน้าพระที่นั่งไชยชุมพล พระบรมมหาราชวัง ถนนสนามไชย พระนคร

เมื่อเวลา 21.00 น. พระบาทสมเด็จพระมงกุฎเกล้าเจ้าอยู่หัวเสด็จออก ณ พระที่นั่งไชยชุมพล เมื่อขบวนทหารตั้งแถวพร้อมแล้วนายทหารในกองทหารบกรถยนต์ซึ่งกลับจากราชการสงครามร้องเพลงตำนานย่อของกองทหารบกรถยนต์ และเพลงถวายพระพรชัยมงคลตามลำดับ ดังนี้:–

สระสม (ผู้แต่ง: ว่าที่นายร้อยตรีเจือ ชนะภัย)
ช้างประสานงา
ฝรั่งรำเท้า
ลาวดวงเดือน (ผู้แต่ง: นายร้อยโทพล เสนีวงศ์ ณ อยุธยา)
นางนาค (ผู้แต่ง: ว่าที่นายร้อยตรีเจือ ชนะภัย)

เมื่อร้องจบ 5 เพลงแล้ว ทหารทั้งจึงร้องเพลงสรรเสริญพระบารมีถวายพระพรชัยมงคลแล้วเคลื่อนริ้วขบวนทหารไปที่หน้าสถานทูตอังกฤษ ถนนเจริญกรุง แล้วบรรเลงเพลงสรรเสริญพระบารมี ถวายพระพรชัยพระเจ้าแผ่นดินอังกฤษ จากนั้นเคลื่อนริ้วขบวนไปที่หน้าสถานทูตฝรั่งเศสบรรเลงเพลงชาติฝรั่งเศส ลามาร์แซแยซ ตามลำดับ

เมื่อวันที่ 22 กันยายน พ.ศ. 2462 พระบาทสมเด็จพระมงกุฎเกล้าเจ้าอยู่หัวเสด็จพระราชดำเนินไปนมัสการพระพุทธมหามณีรัตนปฏิมากร (พระแก้วมรกต) ณ วัดพระศรีรัตนศาสดาราม พระสงฆ์ราชาคณะ 39 รูป สวดเจริญพระพุทธมนต์ถวายพระพรชัยมงคลแล้วจึงเสด็จพระราชดำเนินกลับ

 เนื้อร้อง 
เนื้อร้องเพลงลาวดวงเดือนถวายพระพรชัยมงคล รัชกาลที่ 6 แต่งโดยนายพันโท หลวงไววิธีทัพ (พล เสนีย์วงศ์ ณ อยุธยา)"ประกาศกระทรวงกลาโหม เรื่อง พระราชทานยศทหาร". (2481, 23 พฤษภาคม). ราชกิจจานุเบกษา. เล่ม 55 หน้า 412.

 (1) ข้า ฯ ขอฉลอง  ละอองพระบาท  จวบสิ้นชีวาดม์  มิคลาดไกล เพิ่มพูลพระเกียรติ  ให้เหยียดแผ่ไป   ทั่วโลกว่าไทย-นี้  มิใช่หญิงเอย (2) ผิวะพระองค์   จะทรงปกาสิต  ข้าศึกประชิต  แล้วนอ จะขอไป ฉลองคุณชาติไทย  จนวายปราณเอย    (3) ข้า ฯ นี้มิขาม  การสงครามเท่าก้อย  โปรดใช้ข้าน้อย  เพื่อชาติศาสนา ข้าฯ ขอเคี่ยวขับ  มิกลับวาจา  จะขอเป็นข้า  แต่พระรามาเอย

 วาระและโอกาสในการใช้ 
ระเบียบส่วนราชการไม่ได้กำหนดหลักเกณฑ์การใช้ มีเพียงประวัติการใช้ในวาระดังนี้
 พระราชพิธีเฉลิมพลกองทหารบกรถยนต์หน้าพระที่นั่งไชยชุมพล พระบรมมหาราชวัง วันที่ 21 กันยายน พ.ศ. 2462 รัชกาลที่ 6กองประวิติศาสต์รทหาร กรมเสนาธิการทหารบก. (2463). ประวัติกองทหารอาสา: ซึ่งไปในงานพระราชสงครามข้ามทะเล พระพุทธศักราช ๒๔๖๐-๖๑-๖๒. พิมพ์แจกในงานพระศพ จอมพล สมเด็จพระอนุชาธิราช เจ้าฟ้ากรมหลวงพิศณุโลกประชานารถ วันที่ ๒๔ กันยายน พระพุทธศักราช ๒๔๖๓. พระนคร: ที่ว่าการกรมเสนาธิการทหารบก.
# ตำบลดอนมะนาว
ดอนมะนาว เป็นตำบลในอำเภอสองพี่น้อง จังหวัดสุพรรณบุรี เป็นตำบลที่มีทางรถไฟสายสุพรรณบุรีผ่าน เป็นที่ตั้งของอดีตสถานีรถไฟสะพังเขิน

 ที่ตั้งและอาณาเขต 
ตำบลดอนมะนาว มีอาณาเขตติดต่อกับเขตการปกครองข้างเคียงดังต่อไปนี้

 ทิศเหนือ ติดต่อกับตำบลเนินพระปรางค์
 ทิศตะวันออก ติดต่อกับตำบลบางเลน
 ทิศใต้ ติดต่อกับตำบลห้วยม่วง และตำบลกระตีบ (อำเภอกำแพงแสน จังหวัดนครปฐม)
 ทิศตะวันตก ติดต่อกับตำบลทุ่งคอก

 ประวัติ 
ดอนมะนาว เดิมเป็นพื้นที่หมู่ 3 และหมู่ 16 ของตำบลทุ่งคอก อำเภอสองพี่น้อง ปี พ.ศ. 2527 นายจรินทร์ กาญจโนมัย ผู้ว่าราชการจังหวัดสุพรรณบุรี ได้ประกาศแยก 7 หมู่บ้าน คือ หมู่ 1 บ้านหัวทราย, หมู่ 2 บ้านไผ่วัดชี, หมู่ 3,16 บ้านดอนมะนาว, หมู่ 4 บ้านศรีเฉลิมเขต, หมู่ 17 บ้านหนองนา และหมู่ 19 (บางส่วน) บ้านสระพังเขิน ของตำบลทุ่งคอก ออกมาตั้งเป็นตำบลดอนมะนาว วันที่ 25 กันยายน พ.ศ. 2527 โดยอนุมัติจากนายพิศาล มูลศาสตรสาทร ปลัดกระทรวงมหาดไทย

 การปกครองส่วนภูมิภาค 

 การปกครองส่วนภูมิภาค 
ตำบลดอนมะนาวแบ่งพื้นที่การปกครองออกเป็น 7 หมู่บ้าน ได้แก่
 หมู่ที่ 1 บ้านหัวทราย
 หมู่ที่ 2 บ้านดอนมะนาว
 หมู่ที่ 3 บ้านไผ่วัดชี
 หมู่ที่ 4 บ้านดอนมะนาว
 หมู่ที่ 5 บ้านหนองนา
 หมู่ที่ 6 บ้านบัวแดง
 หมู่ที่ 7 บ้านสระพังเขิน

 การปกครองส่วนท้องถิ่น 
ตำบลดอนมะนาวเดิมมีฐานะเป็นสภาตำบลดอนมะนาวหลังจากจัดตั้งตำบลขึ้น ต่อมาปี พ.ศ. 2538 สภาตำบลดอนมะนาวมี 7 หมู่บ้าน พื้นที่ 31.60 ตารางกิโลเมตร ประชากร 4,401 คน และ 903 ครัวเรือนประชากรรายตำบลในประเทศไทย ณ วันที่ 31 ธันวาคม พ.ศ. 2538 (เขตตำบลดอนมะนาว อำเภอสองพี่น้อง จังหวัดสุพรรณบุรี) สืบค้นเมื่อวันที่ 15 มีนาคม พ.ศ. 2567 ปี พ.ศ. 2539 กระทรวงมหาดไทยจึงพิจารณาให้สภาตำบลดอนมะนาวอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลดอนมะนาว วันที่ 30 มกราคม พ.ศ. 2539
# แคว้นปกครองตนเองเคอฮิสทอนีบาดัฆชอน
แคว้นปกครองตนเองเคอฮิสทอนีบาดัฆชอน  เป็นแคว้นปกครองตนเองทางตะวันออกของประเทศทาจิกิสถานในเทือกเขาปามีร์ ครอบคลุมพื้นที่เกือบร้อยละสี่สิบห้าของประเทศ แต่มีประชากรเพียงร้อยละสองของประเทศเท่านั้นPopulation of the Republic of Tajikistan as of 1 January 2008, State Statistical Committee, Dushanbe, 2008
# บกไญ
บกไญ  เป็นตำบล (ฆุม) ในอำเภอโอยาดาวทางตะวันออกเฉียงเหนือของประเทศกัมพูชา โดยแบ่งออกเป็น 4 หมู่บ้านและมีประชากร 2,156 คน ในการเลือกตั้งกรมปรึกษาฆุมสังกัด ค.ศ. 2007 ที่นั่งทั้งหมด 3 ที่ตกเป็นของสมาชิกพรรคประชาชนกัมพูชา ส่วนอีก 2 ที่ตกเป็นของพรรคสม รังสี"Official Results of the 2007 Commune Councils Election in Ratank Kiri" . National Election Committee, No 4.58/07 NEC.SG.PIB (April 18, 2007). Accessed June 6, 2008. ในเดือนมกราคม ค.ศ. 2006 การถ่ายโอนที่ดินเป็นปัญหาที่มีความรุนแรงระดับสูงในบกไญ"Land Alienation in Indigenous Minority Communities - Ratanakiri Province, Cambodia" . NGO Forum on Cambodia (August 2006). Accessed June 6, 2008.

 หมู่บ้าน"Final Population Totals, Rotanak Kiri Province, 1998" . Cambodia National Institute of Statistics. Accessed June 6, 2008."Ratanak Kiri Province" . Cambodia National Institute of Statistics. Accessed June 6, 2008.  ประชากร(1998)  อัตราเพศ(ชาย/หญิง)(1998)  จำนวนครัวเรือน(1998)  หมายเหตุPak Thum  956  1.14  162  Pak Touch  228  1.11  45  Pak Por  311  0.94  51  Lom  661  1.02  119
# บาเต
บาเต  เป็นตำบล (ฆุม) ในอำเภอโอยาดาวทางตะวันออกเฉียงเหนือของประเทศกัมพูชา โดยแบ่งออกเป็น 4 หมู่บ้านและมีประชากร 1,329 คน ในการเลือกตั้งกรมปรึกษาฆุมสังกัด ค.ศ. 2007 ที่นั่งทั้งหมด 3 ที่ตกเป็นของสมาชิกพรรคสม รังสี ส่วนอีกสองที่ตกเป็นของพรรคประชาชนกัมพูชา"Official Results of the 2007 Commune Councils Election in Ratank Kiri" . National Election Committee, No 4.58/07 NEC.SG.PIB (April 18, 2007). Accessed June 6, 2008. ในเดือนมกราคม ค.ศ. 2006 การถ่ายโอนที่ดินเป็นปัญหาที่มีความรุนแรงระดับสูงในบาเต"Land Alienation in Indigenous Minority Communities - Ratanakiri Province, Cambodia" . NGO Forum on Cambodia (August 2006). Accessed June 6, 2008.

 หมู่บ้าน"Final Population Totals, Rotanak Kiri Province, 1998" . Cambodia National Institute of Statistics. Accessed June 6, 2008."Ratanak Kiri Province" . Cambodia National Institute of Statistics. Accessed June 6, 2008.  ประชากร(1998)  อัตราเพศ(ชาย/หญิง)(1998)  จำนวนครัวเรือน(1998)  หมายเหตุPlang  279  0.99  39  Kong Thum  710  0.93  102  Pa Ar  170  0.81  28  Yu  170  0.87  38
# มาร์เชล ชอลากู
อียอน-มาร์เชล ชอลากู (เกิด 28 พฤศจิกายน 1967) เป็นนักการเมืองโรมาเนียผู้ดำรงตำแหน่งนายกรัฐมนตรีโรมาเนีย ผู้นำพรรคประชาธิปไตยสังคม (PSD) เขาเริ่มต้นจากการเป็นเจ้าของร้านชนมอบและบริษัทให้คำปรึกษาในเทศมณฑลบูเซิว ก่อนจะก้าวเข้าสู่การเมืองระดับประเทศเมื่อเขาดำรงตำแหน่งรองนายกรัฐมนตรีในปี 2018 ในรัฐบาลของ มีฮอาอี ตูดอเซ โดยมีการกล่าวหาว่าตำแหน่งนี้ของเขาได้มาเพื่อให้เขารายงานกิจกรรมของตูดอเซแก่ลีวียู ดรักเนอา ซึ่งไม่สามารถขึ้นมาเป็นนายกรัฐมนตรีได้และทราบดีถึงบทบาททางอำนาจของตูดอเซในพรรค ไม่นานหลังจากนั้น ชอลากูตัดขาดความสัมพันธ์กับดรักเนอาและมาเป็นพันธมิตรกับตูดอเซ รวมถึงต่อต้านการนำของดรักเนอา ภายหลังตูดอเซลาออกจากตำแหน่ง ชอลากูถูกขจัดไปสู่ชายขอบของพรรคแต่ยังคงฐานะผู้นำของพรรคในระดับเทศมณฑล และกลับมาสู่อำนาจอีกครั้งในปี 2019 เมื่อดรักเนอาถูกตัดสินมีความผิดฐานใช้อำนาจในทางที่ผิด ต้องโทษจำคุก 3 ปี 6 เดือน

รัฐบาลของชอลากูได้รับการบรรยายโดยฝ่ายค้านว่ามีลักษณะเป็นประชาธิปไตยที่ไม่เสรี หรือเป็นเผด็จการอำนาจนิยม รวมถึงกล่าวหาว่าเขาจำกัดเสรีภาพสื่อ และการบริหารเศรษฐกิจโดยล้มเหลว ในสมัยรัฐบาลของเขา โรมาเนียมีหนี้ภายนอกสูงที่สุดในประวัติศาสตร์ และมีอัตราเงินเฟ้อสูงถึง 7.3% ถือว่าสูงที่สุดในสหภาพยุโรปที่ซึ่งค่าเฉลี่ยเงินเฟ้ออยู่ที่ 3.1% ถือว่าสูงเป็นอันดับสองของทวีปยุโรป เป็นรองเพียงตุรกี